Faruk I av Egypt

Faruk I av Egypt (arabisk:  Fārūq al-Awwal) (født 11. februar 1920, død 18. mars 1965) var den tiende herskeren fra Muhammad Alis dynasti og den nest siste kongen av Egypt og Sudan. 

Han overtok etter sin far, Fuad I, i 1936. Hans søster Fausia var dronning av Iran i åtte år. Han ble veltet av tronen under den egyptiske revolusjonen i 1952, og ble tvunget til å abdisere til fordel for sin sønn Ahmed Fuad, som da var kun et spedbarn. Han forble knyttet til Egypt i eksil, og ønsket å bli begravet der etter sin død. 

Han døde i Italia i 1965. I testamentet hans stod det at han ønsket å bli begravet i Al-Rifa'i-moskeen i Kairo, men det ville den nye egyptiske statsledelsen med Nasser i spissen ikke gå med på. Kong Faisal av Saudi-Arabia erklærte at den avdøde egyptiske monarken kunne få sitt siste hvilested i Saudi-Arabia. Da besluttet Nasser at den tidligere regenten skulle få bli begravet i Egypt, men ikke i Al-Rifa'i-moskeen. Han ble i stedet begravet på Ibrahim Pasha-gravstedet.

Referanser 

Egyptere

Personer fra Kairo
Kongelige egyptere